স্বপ্ন

পি.সি.দাস

আকাশ ছোঁয়ার স্বপ্নে ঠিকানা অজানা

পরাধীন মুক্ত সত্তা রাহুগ্রাসে আমি

ফল ভূমি চষে ছয় ইঁদুর বেগানা

অসংযত অশ্ব যেন সড়পদ চুমি।

ছিন্ন-বস্রা, ক্ষয়া হাড়ি ধাড়ি সেবা করে

অক্ষয় অনন্ত আজ হয়েছি নশ্বর।

খেয়ে ঊন রদী যেন অতল পাথারে

সলিলসমাধি তরে লিপ্সার ভুধর।

প্রণয়ে ভরাকটাল, কামে বহা ভরা

অল্পশ্রমে ক্ষীণ আমি কাঁপি থর থরে।

রঙিন ফানুস যেন ইচ্ছে নভ ধরা

মোহটাকে সত্যি বলে ধরি আঁকরিয়ে।

স্বপ্নটা কি বাস্তব,না বাস্তবটা মোহ?

পন্ড শ্রমে গেল মোর জীবন প্রবাহ।